కేన్స్ ఫిలిం ఫెస్టివల్

కేన్స్ ఫిలిం ఫెస్టివల్ (ఆంగ్లం: Cannes Film Festival) (ఫ్రెంచ్: Festival de Cannes) ఫ్రాన్స్ లోని కేన్స్ లో ప్రతీ ఏడాది ఈ చలన చిత్రోత్సవాలు ఘనంగా జరుగుతాయి. ఇక్కడ ప్రదర్శితమయ్యే చిత్రాలకు అంతర్జాతీయ స్థాయిలో గుర్తింపు లభిస్తుంది. 

 చరిత్ర 
1946లో స్థాపించబడినది. ప్రతి సంవత్సరం మేలో కేన్స్ ఫిలిం ఫెస్టివల్ నిర్వహిస్తారు. ఈ ఉత్సవం 1951లో ఇంటర్నేషనల్ ఫెడరేషన్ ఆఫ్ ఫిల్మ్ ప్రొడ్యూసర్స్ అసోసియేషన్స్  (FIAPF)చే అధికారికంగా గుర్తింపు పొందింది. 2003 వరకు దీన్ని ఇంటర్నేషనల్ ఫిల్మ్ ఫెస్టివల్ అని పిలిచేవారు. ప్రపంచం నలుమూలల నుండి డాక్యుమెంటరీలతో సహా అన్ని రకాల కొత్త చిత్రాలను ఇక్కడ ప్రివ్యూ వేస్తారు.

 డైమండ్ వార్షికోత్సవం 
2022లో మే నెల 17 నుంచి నుంచి 28వ తేదీ వరకు కేన్స్ చలనచిత్రోత్సవం జరగనుంది. ఇది 75 వసంతాల వేడుక. ఇక అలాగే 75 వసంతాల స్వతంత్ర భారతదేశానికి కేన్స్ ఫిలిం ఫెస్టివల్ లో అరుదైన ఘనత దక్కింది. భారత్ కు కేన్స్ చిత్రోత్సవ విపణిలో గౌరవనీయ అధికారిక దేశం హోదా కల్పించారు. కేన్స్ ఫిలిం ఫెస్టివల్ కాంపిటీషన్ జ్యూరీలో సభ్యురాలిగా బాలీవుడ్ హీరోయిన్ దీపిక పదుకొణే నియమితులవ్వడం మరో విశేషం.  అయితే 2003లో జ్యూరీ మెంబర్ గా వ్యవహరించిన మొట్టమొదటి భారతీయ నటి ఐశ్వర్య.రాయ్. కాగా పూజా హెగ్డే కేన్స్ ఫిలిం ఫెస్టివ‌ల్‌కు భార‌త ప్ర‌తినిధిగా ఈ యేడాది హాజ‌రు కానున్నారు. ఈ వేడుక‌ల‌కు తొలిసారి హాజ‌రవుతున్న స‌మ‌యంలోనే భార‌త దేశ ప్ర‌తినిధిగా ఆమె ప్ర‌త్యేక ఆకర్ష‌ణ‌గా నిల‌వ‌నున్నారు. 

ఈసారి కేన్స్ లో సత్యజిత్ రే తెరకెక్కించిన 'ప్రతిధ్వని' చిత్రాన్ని ప్రత్యేకంగా ప్రదర్శిస్తారు. ఈ చిత్రం అంతర్జాతీయ ప్రమాణాలకు అనుగుణంగా 4కే టెక్నాలజీలో రూపోందించారు. అలాగే హాలీవుడ్ క్లాసిక్ గా పేరుగాంచిన 'సింగిన్ ద రెయిన్', అరవిందన్ గోవిందన్ దర్శకత్వంలో వచ్చిన 'థాంప్' చిత్రాలు కూడా ఇక్కడ ప్రదర్శనకు నోచుకున్నాయి. ఇలా 21 చిత్రాలు పోటీ పడే ప్రతిష్టాత్మక ‘గోల్డెన్‌ పామ్‌’ పురస్కారం ఏ చిత్రానికి వరిస్తుందో వేచిచూడాలి,

ఫెస్టివల్‌లో ప్రదర్శించిన కొన్ని చిత్రాల జాబితా
 ది లాస్ట్ వీకెండ్ (1946) - గ్రాండ్ ప్రిక్స్ అవార్డుతో సహా ఉత్తమ నటుడి పురస్కారం లభించింది.
 ఫ్రమ్ హియర్ టు ఎటర్నిటి - గ్రాండ్ ప్రిక్స్ అవార్డు కోసం నామినేట్ చేయబడింది.
 బల్లాడ్ ఆఫ్ ఎ సోల్జర్ (1960) - ప్రత్యేక జ్యూరీ పురస్కారం గెలుచుకుంది.
 టూ ఉమెన్ (1961) - ఉత్తమ నటి పురస్కారం సోఫియా లోరెన్ గెలుచుకుంది.
 హంగర్ (1966) - ఉత్తమ నటుడి పురస్కారం పెర్ ఆస్కార్సన్ గెలుచుకున్నాడు.
 ఫటా మార్గానా (1970)
 సొలారిస్ (1972)
 డే ఫర్ నైట్ (1973)
 గరమ్ హవా (1974) - గోల్డెన్‌ పామ్‌ పురస్కారం కొరకు నామినేట్ చేయబడింది.
 ఖాంధార్ (1984)
 పల్ప్ ఫిక్షన్ (1994) -  గోల్డెన్‌ పామ్‌ పురస్కారం గెలుచుకుంది
 ది ఆపిల్ (1998)
 వాటెల్ (2000)
 ఉమన్ ఆన్ టాప్ (2000)
 ది పియానిస్ట్ (2002) - గోల్డెన్‌ పామ్‌ పురస్కారం గెలుచుకుంది
 హరివిల్లు (2003)
 మోడరన్ టైమ్స్ (2003) - 1936లో నిర్మితమైన ఈ చిత్రాన్ని పునరుద్ధరించి 2003లో ప్రదర్శించారు.
 లైఫ్ ఈజ్ ఎ మిరాకిల్ (2004)
 పాన్స్ లాబిరింత్ (2006)
 ఎ టచ్ ఆఫ్ సిన్ (2013)
 ది ట్రైబ్ (2014)
 100 ఇయర్స్ (2016)
 ది సేల్స్‌మన్ (2016) - ఉత్తమ నటుడు, ఉత్తమ స్క్రీన్ ప్లే అవార్డులను గెలుచుకుంది.
 రాకెట్రీ: ది నంబి ఎఫెక్ట్‌ (2022)
 పాంఫిర్ (2022)

 మూలాలు 

బాహ్య లంకెలు

 Cannes Film Festival official website 
 Cannes Film Festival at the Internet Movie Database
 The History of the Festival  at the official website
 Festival de Cannes at the official website of tourism in France 2017 
 Cannes – A Festival Virgin's Guide – Detailed festival history and information for attendees
 Radio France Internationale coverage of the Cannes Film Festival 2017 
 Cannes Film Festival unofficial blog
 Cannes Film Festival: A Potted History 
వర్గం:ఫ్రెంచ్ సినిమా పురస్కారాలు